MARKAR YATIYAÑASATAKI
Janïr utt'askasa
Kunapachati San Gabriel Radiox utt'asiwayxatayna ukjaxa, kunaymäni yatiyäwinak markachirinakar yatiyasina, amuyt'ayasinaw wali
jayanakar wayrampi chikt'ata purt'irïtayna. Ukampis Radyux yatichäwi yatiqäwtuqin ullaña - qilqañaw wali ch'ampi
sarxaruwayarakitayna. Jichhasa, markasan nayraqatar sarantañapatakix juk'ampiw irnaqatäski; ukataw wakichäwinakapans aymar
arut arst'ata, markachirinakas jasak amuykipt'apxañanakapataki, purt'anisasa, micrófono taypi kunaymäni wakichäwinakapan jan
axsartas arst'asipxañapataki..
Ukatawa, Radion jilïr p'iqinchiripax Departamento de Comunicación Educativa ukjam sutimp utt'awayatayna, uka taypi juk'amp
markachirinakar amuyt'ayasina, p'arxtayasina kunati markasana, anqa markanakan sapürunjam mäkipki ukanakat yatiyañataki.
AMTÄWINAKAPA
Jach'a amta
Markasana, anqa markanakan mäkipki ukanakat aymar arut yatiyäwinak markachirinakar qhana yatiyaña, amuyt'ayaña, yatichaña;
ukjamat jupanakpachpas sapürunjam lup'ipxañapataki, p'arxtapxañapatakisa..
Phuqhasir amtanaka
- Aymar arut yatiyäwinak yatiyaña.
- Markachirinakar sum amuyt'ayaña.
- Yatiyawinak sapakut qhanstayaña.
- Markachirinakar markanakatpach yatiyawinak katuqaña.
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn